аргументите, изложени в мотивираните възражения на Словакия, с оглед на разпоредбите на Регламент (ЕС) No 1151/2012, като взе предвид резултатите от подходящите консултации, проведени между заявителя и възразяващите страни, и стигна до заключението, че наименованието „Pražská šunka“ следва да бъде регистрирано.
 (18)
 По отношение на първия мотив за възражение Чешката република разясни, че още преди 1993 г. „Pražská šunka“ не е била обхваната от чехословашките държавни стандарти (ČSN). В тази част на Чехословакия, която днес съответства на Чешката република, „Pražská šunka“ е била произвеждана съгласно „технико-икономическия стандарт“, издаден от чешкия отдел на „Masný průmysl“ (предприятие в месопреработвателния сектор). В края на 70-те години на ХХ век в няколко чехословашки предприятия в рамките на територията на сегашната Чешка република е произвеждана полуконсервирана (пастьоризирана) „Pražská šunka“ без кост, в основни линии съгласно елементите, които фигурират в продуктовата спецификация за ХТСХ „Pražská šunka“ без кост: пастьоризация, използване на калъпи за овална форма, опушване, и сланина или сланина с кожа като декоративен слой.
 (19)
 Освен това същият продукт — полуконсервирана „Pražská šunka“ без кост — е произвеждан в течение на десетилетия в други държави, като Австрия и Германия. С оглед на гореизложеното следва да се заключи, че „Pražská šunka“ без кост и начинът на производството ѝ отговарят на традиционна практика, съществувала повече от 30 години.
 (20)
 Няма изискване даден продукт да има специфичен характер, за да бъде регистрирано наименованието му като ХТСХ. В член 19, параграф 1, буква б) се посочва „специфичният характер“ като елемент на описанието и този специфичен характер на продукта е достатъчно описан при всичките три разновидности, обхванати от продуктовата спецификация.
 (21)
 По отношение на втория мотив за възражение няма основания да се заключи, че терминът се е превърнал в родов. Словакия не представи никакви аргументи, водещи до такова заключение. Фактът, че такъв продукт се произвежда в няколко държави в Европа, не може да се смята per se за основание да се заключи, че това наименование има родов характер. Във всеки случай самият родов характер не е основание за възражение срещу ХТСХ. ХТСХ могат да бъдат законно произвеждани навсякъде, при условие че съответстват на продуктовата спецификация.
 (22)
 Като трети мотив за възражение Словакия твърди, че използването на наименованието е законно, известно и икономически значимо за сходни селскостопански продукти или храни в Словакия. Комисията признава тези обстоятелства. Тя обаче смята, първо, че причината, поради която произвежданият в Словакия продукт не може да попадне в обхвата на продуктовата спецификация за ХТСХ „Pražská šunka“, се крие по същество в обстоятелството, че Словакия е променила рецептата и представянето на продукта след независимостта на двете държави — Чешката и Словашката република, т.е. след 1 януари 1993 г. Словашките органи съобщиха, че указът за създаване на трите категории шунка — 1) специална, 2) с екстра качество и 3) стандартна (в зависимост от минималното съдържание на чисти мускулни белтъчини в тегловни проценти, което е съответно 16 %, 13 % и 10 %) — е бил приет от словашкото Министерство на земеделието и словашкото Министерство на здравеопазването на 18 август 2005 г. Преди посочената дата минималното съдържание на чисти